[bookmark: _GoBack]VENDIM
Nr.169, datë 10.3.2010

PËR NJË SHTESË NË VENDIMIN NR.371, DATË 14.6.2006 TË KËSHILLIT TË MINISTRAVE “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE TË DISA INSTITUCIONEVE, NË VARËSI TË KËSHILLIT TË MINISTRAVE/KRYEMINISTRIT”, TË NDRYSHUAR

Në mbështetje të nenit 100 të Kushtetutës, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.10 190, datë 26.11.2009 “Për buxhetin e vitit 2010”, me propozimin e Ministrit të Brendshëm dhe të Ministrit të Financave, Këshilli i Ministrave

VENDOSI:

1. Në fund të pikës 1 të vendimit nr.371, datë 14.6.2006 të Këshillit të Ministrave, të ndryshuar, të shtohet emërtesa “Agjencia Kombëtare Bërthamore”.
2. Pagat e punonjësve të tjerë mbështetës të Agjencisë Kombëtare Bërthamore të përcaktohen sipas vendimit për pagat e punonjësve mbështetës të institucioneve buxhetore. 
3. Efektet financiare, për vitin 2010, të përballohen nga fondet e planifikuara për Agjencinë Kombëtare Bërthamore për këtë vit.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data e emërimit të nëpunësve në detyrë.

